text: نئی دہلی۔27 جنوری ؛ صدر جمہوریہ جناب رام ناتھ کووند نے راشٹرپتی بھون میں صحت اور خاندانی بہبود کے وزیر جناب جے پی نڈا اور وزرا مملکت برائے صحت جناب اشونی کمار چوبے اور محترمہ انوپریہ پٹیل کی موجودگی میں پانچ سال سے کم عمر کے بچوں کو پولیو ڈراپ پلا کر سال 2018 کے لیے پلس پولیو پروگرام کی شروعات کی۔ صدر جمہوریہ نے قومی ٹیکہ کاری دن جو کہ کل منایا گیا، کے موقع پر پلس پولیو ڈروپ پلائے۔ حکومت ہند کی مہم کے حصہ کے طور پر ملک کے پانچ سال سے کم عمر کے 17 کروڑ سے زائد بچوں کو پولیو ڈراپ پلائے جائیں گے۔